title: 2013 m. kovo 19 d. Komisijos direktyva 2013/10/ES, kuria iš dalies keičiama Tarybos direktyva 75/324/EEB dėl valstybių narių įstatymų, susijusių su aerozolių balionėliais, suderinimo, siekiant suderinti jos ženklinimo nuostatas pagal Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo  Tekstas svarbus EEE

text:
20.3.2013

               LT

               Europos Sąjungos oficialusis leidinys

               L 77/20

         KOMISIJOS DIREKTYVA 2013/10/ES
   2013 m. kovo 19 d.
   kuria iš dalies keičiama Tarybos direktyva 75/324/EEB dėl valstybių narių įstatymų, susijusių su aerozolių balionėliais, suderinimo, siekiant suderinti jos ženklinimo nuostatas pagal Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1975 m. gegužės 20 d. Tarybos direktyvą 75/324/EEB dėl valstybių narių įstatymų, susijusių su aerozolių balionėliais, suderinimo (1), ypač į jos 5 straipsnį,
   kadangi:

               (1)

               Pagal Direktyvos 75/324/EEB priede pateiktus klasifikavimo kriterijus aerozolių balionėliai klasifikuojami į nedegius, degius ir ypač degius. Tais atvejais, kai aerozolių balionėliai klasifikuojami kaip degūs arba ypač degūs, ant jų turi būti pateiktas 1967 m. birželio 27 d. Tarybos direktyvoje 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (2) nurodytas liepsnos simbolis ir saugos frazės S2 ir S16;

               (2)

               2008 m. gruodžio 16 d. Europos Parlamento ir Tarybos reglamentu (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo (3) numatyta suderinti cheminių medžiagų ir mišinių klasifikavimą ir ženklinimą Sąjungoje. Jame numatyti Sąjungos lygmeniu taikomi Pasauliniu mastu suderintos cheminių medžiagų klasifikavimo ir ženklinimo sistemos, kuri priimta tarptautiniu lygmeniu ir Jungtinių Tautų struktūroje, nustatyti cheminių medžiagų ir mišinių klasifikavimo ir ženklinimo kriterijai;

               (3)

               Direktyva 67/548/EEB ir 1999 m. gegužės 31 d. Europos Parlamento ir Tarybos direktyva 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo (4) nuo 2015 m. birželio 1 d. bus panaikintos ir pakeistos Reglamentu (EB) Nr. 1272/2008. Todėl Direktyvos 75/324/EEB ženklinimo nuostatas reikėtų pakeisti pagal tą reglamentą;

               (4)

               pagal Reglamentą (EB) Nr. 1272/2008 turėtų būti atskiriama nacionalinių perkėlimo nuostatų, taikomų vienos cheminės medžiagos aerozolių balionėliams, taikymo data ir nacionalinių perkėlimo nuostatų, taikomų mišinių aerozolių balionėliams, taikymo data. Tačiau mišinių aerozolių balionėlių gamintojams turėtų būti leidžiama savanoriškai taikyti šios direktyvos ženklinimo reikalavimus anksčiau;

               (5)

               pagal Reglamentą (EB) Nr. 1272/2008 ir siekiant išvengti nereikalingos naštos įmonėms, mišinių aerozolių balionėliams, paženklintiems pagal taikytinas nuostatas iki 2015 m. birželio 1 d. ir iki tos datos pateiktiems rinkai, nustatomas pereinamasis laikotarpis, leidžiant juos parduoti neženklinant iš naujo;

               (6)

               šioje direktyvoje nustatytos priemonės atitinka Direktyvos dėl aerozolių balionėlių derinimo su technikos pažanga komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 75/324/EEB pakeitimai
   Direktyva 75/324/EEB iš dalies keičiama taip:

               1.

               8 straipsnio 1 dalis iš dalies keičiama taip:

                           a)

                           Įžanginis sakinys pakeičiamas taip:
                           „1.   Nepažeidžiant Europos Parlamento ir Tarybos reglamento (EB) Nr. 1272/2008 (5), ant kiekvieno aerozolių balionėlio arba, jeigu jis mažos talpos (150 ml ar mažiau), ant prie jo pritvirtintos etiketės gerai matomais, įskaitomais ir nenusitrinančiais simboliais turi būti užrašyta:

                           b)

                           d punktas pakeičiamas taip:

                                       „d)

                                       priedo 2.2 punkte nurodyti duomenys;“.

               2.

               Priedas iš dalies keičiamas taip:

                           a)

                           1 punkte įterpiamos šios 1.7a ir 1.7b dalys:
                           „1.7a.   Cheminė medžiaga

                           Cheminė medžiaga– Reglamento (EB) Nr. 1272/2008 2 straipsnio 7 dalyje apibrėžta cheminė medžiaga.
                           1.7b.   Mišinys

                           Mišinys– Reglamento (EB) Nr. 1272/2008 2 straipsnio 8 dalyje apibrėžtas mišinys.“;

                           b)

                           2 punkte 2.2–2.4 punktai pakeičiami taip:
                           „2.2.   Ženklinimas

                           Nepažeidžiant Reglamento (EB) Nr. 1272/2008, ant kiekvieno aerozolių balionėlio turi būti įskaitomai ir nenutrinamai pažymėta:

                                       a)

                                       nepriklausomai nuo jo turinio:

                                                   i)

                                                   pavojingumo frazė H229: „Slėginis indas. Gali sprogti nuo karščio“;

                                                   ii)

                                                   Reglamento (EB) Nr. 1272/2008 IV priedo 1 dalies 6.2 lentelėje pateiktos atsargumo frazės P210 ir P251;

                                                   iii)

                                                   Reglamento (EB) Nr. 1272/2008 IV priedo 1 dalies 6.4 lentelėje pateiktos atsargumo frazės P410 ir P412;

                                                   iv)

                                                   tais atvejais, kai aerozolių balionėlis yra vartotojams skirtas produktas, Reglamento (EB) Nr. 1272/2008 IV priedo 1 dalies 6.1 lentelėje pateikta atsargumo frazė P102;

                                                   v)

                                                   visi kiti įspėjimai dėl naudojimo, kuriais vartotojai įspėjami apie specifinius produkto keliamus pavojus; jei prie aerozolių balionėlio pridedamos atskiros naudojimo instrukcijos, pastarosiose taip pat turėtų būti įtraukti tokie įspėjimai dėl naudojimo;

                                       b)

                                       tais atvejais, kai aerozolių balionėlis pagal 1.9 punkto kriterijus klasifikuojamas kaip nedegus, signalinis žodis „Atsargiai“;

                                       c)

                                       tais atvejais, kai aerozolių balionėlis pagal 1.9 punkto kriterijus klasifikuojamas kaip degus, signalinis žodis „Atsargiai“ ir kiti Reglamento (EB) Nr. 1272/2008 I priedo 2.3.2 lentelėje nurodyti 2 kategorijos degiųjų aerozolių etikečių elementai;

                                       d)

                                       tais atvejais, kai aerozolių balionėlis pagal 1.9 punkto kriterijus klasifikuojamas kaip ypač degus, signalinis žodis „Pavojinga“ ir kiti Reglamento (EB) Nr. 1272/2008 I priedo 2.3.2 lentelėje nurodyti 1 kategorijos degiųjų aerozolių etikečių elementai.

                                 2.3.   Skystosios fazės tūris

                           50 °C temperatūroje skystosios fazės tūris turi būti ne didesnis kaip 90 % grynosios talpos.“

         2 straipsnis
   Pereinamojo laikotarpio nuostatos
   1.   Nukrypstant nuo 3 straipsnio 1 dalies trečios pastraipos, mišinių aerozolių balionėliai gali būti ženklinami pagal 1 straipsnio nuostatas iki 2015 m. birželio 1 d.
   2.   Nukrypstant nuo 3 straipsnio 1 dalies trečios pastraipos, iki 2015 m. birželio 1 d. rinkai pateikiami mišinių aerozolių balionėliai neprivalo būti iš naujo ženklinami pagal 1 straipsnio nuostatas iki 2017 m. birželio 1 d.
   3 straipsnis
   Perkėlimas į nacionalinę teisę
   1.   Valstybės narės ne vėliau kaip 2014 m. kovo 19 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Su cheminės medžiagos aerozolių balionėliais susijusias nuostatas jos taiko nuo 2013 m. birželio 19 d.
   Su mišinių aerozolių balionėliais susijusias nuostatas jos taiko nuo 2015 m. birželio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstą.
   4 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   Ši direktyva skirta valstybėms narėms.

      Priimta Briuselyje 2013 m. kovo 19 d.

            Komisijos vardu

            Pirmininkas

         José Manuel BARROSO

      (1)  OL L 147, 1975 6 9, p. 40.

      (2)  OL 196, 1967 8 16, p. 1.

      (3)  OL L 353, 2008 12 31, p. 1.

      (4)  OL L 200, 1999 7 30, p. 1.

      (5)  OL L 353, 2008 12 31, p. 1.“;


title: 1991 m. gegužės 31 d. Tarybos Direktyva dėl gamtinių dujų tranzito dujotakių tinklais

text:
Svarbus teisinis pranešimas

|

31991L0296

Oficialusis leidinys L 147 , 12/06/1991 p. 0037 - 0040 specialusis leidimas suomių kalba: skyrius 12 tomas 2 p. 0143  specialusis leidimas švedų kalba: skyrius 12 tomas 2 p. 0143

		Tarybos direktyva1991 m. gegužės 31 d.dėl gamtinių dujų tranzito dujotakių tinklais(91/296/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi būtina priimti priemones, kad per laikotarpį, kuris pasibaigtų 1992 m. gruodžio 31 d., būtų galima laipsniškai sukurti vidaus rinką; kadangi Europos Vadovų Taryba vienas po kito vykusiuose susitikimuose pripažino bendros vidaus rinkos sukūrimo būtinybę, o Rodo mieste — bendros energijos rinkos būtinybę;kadangi tam, kad būtų sukurta energijos, o ypač gamtinių dujų vidaus rinka, būtina vystyti Bendrijos energijos strategiją, kurios tikslas:- saugus tiekimas,- aplinkosauga;kadangi siekiant bendrosios vidaus rinkos, Europos valstybių energijos rinkos integracija turi būti spartesnė; kadangi gamtinės dujos yra pagrindinė Bendrijos balanso sudedamoji dalis;kadangi pageidautina, kad būtų labiau pasitikima gamtinėmis dujomis, kaip dar vienu energijos šaltiniu;kadangi, kuriant energetikos vidaus rinką, o ypač gamtinių dujų sektoriuje, bus atsižvelgta į uždavinį siekti ekonominės ir socialinės sanglaudos;kadangi, vidaus rinkos gamtinių dujų sektoriuje sukūrimo tikslas yra garantuoti didesnį rentabilumą, švarią aplinką bei saugų tiekimą laisvos prekybos pagrindu, tuo pačiu neleistinai neapribojant konkurencijos; kadangi norint sėkmingai įgyvendinti šį uždavinį, būtina atsižvelgti į gamtinių dujų sektoriaus specifiką;kadangi kuriant vidaus rinką gamtinių dujų sektoriuje, turėtų būti atsižvelgta ne tik į valstybių narių panašumus, bet ir į jų skirtumus, kurie kartais būna svarbūs;kadangi prekyba gamtinėmis dujomis tarp Europos šalių aukšto slėgio perdavimo dujotakių tinklų kasmet vis didėja ir jau ryškėja investicijų užuomazgos; kadangi saugus gamtinių dujų tiekimas ir išlaidų mažinimas Europos bendrijoje priklausys nuo tokiai prekybai būtino bendro tinklo sukūrimo ir funkcionavimo;kadangi aukšto slėgio perdavimo dujotakių tinklų pasikeitimas gamtinėmis dujomis organizuojamas taip, kad Komisija turėtų būti pastoviai informuojama apie prašymus sudaryti sandorius bei apie tų sandorių rezultatus;kadangi didinti gamtinių dujų transportavimą įvairių šalių dujotakių tinklais, tuo pačiu nepamirštant saugumo bei gamtinių dujų tiekimo kokybės reikalavimų, yra ir įmanoma, ir pageidautina; kadangi tyrimai rodo, jog dažnesnis pasikeitimas gamtinėmis dujomis tarp atskirų dujotakių tinklų gali sumažinti investicines išlaidas;kadangi siekiant patenkinti paklausą, ateityje bus papildomai tarpusavyje jungiami kelių valstybių narių dujotakių tinklai;kadangi išaugęs gamtinių dujų transportas skatins gamtinių dujų perdavimo kompanijas bendradarbiauti ieškant būdų, kaip patobulinti gamtinių dujų perdavimo įrenginius; kadangi šie patobulinimai taip pat sumažins išlaidas;kadangi vis dar yra kliūčių plėsti gamtinių dujų prekybą tarp dujotakių tinklų; kadangi tuo atveju, jei tos kliūtys kyla ne dėl naudojamos technologijos arba pačių tinklų pobūdžio, jas galima pašalinti įvedant privalomą gamtinių dujų tranzitą dujotakių tinklais bei įdiegiant atitinkamą kontrolės sistemą, leidžiančią patikrinti, ar laikomasi šio įsipareigojimo;kadangi šis įsipareigojimas ir kontrolės sistema yra susiję su tuo parduodamos elektros energijos tranzitu, kuriuo Bendrija yra suinteresuota, būtent tranzitu aukšto slėgio dujotakių tinklais;kadangi finansines, technines bei juridines tokio tranzito sąlygas dažniausiai privalo parengti patys suinteresuoti tinklai;kadangi tranzito sąlygos turi būti teisingos ir nei tiesiogiai, nei netiesiogiai neprieštarauti Bendrijos konkurencijos taisyklėms;kadangi siekdama palengvinti tranzito sutarčių sudarymą, Komisija numato parengti sutaikymo procedūrą, pagal kurią, vienai iš šalių paprašius, privaloma paduoti paraišką, tačiau pats procedūros rezultatas teisiškai neįpareigoja;kadangi būtina suderinti valstybių narių priimtas gamtinių dujų tranzitą reguliuojančias nuostatas;kadangi vidaus rinkos kūrimas gamtinių dujų sektoriuje palaipsniui skatins dinamišką nacionalinių gamtinių dujų tinklų integravimąsi; kadangi šiuo tikslu įdiegtos specialios infrastruktūros priemonės pagreitintų Bendrijos atokių vietovių bei salų susijungimą su bendru dujotakių tinklu;kadangi bendri Europos tinklai peržengia Bendrijos geografines ribas; kadangi bendradarbiavimas su trečiosiomis šalimis, prisijungusiomis prie Europos dujotakių tinklo, yra neginčytinai naudingas,PRIĖMĖ ŠIĄ DIREKTYVĄ:1 straipsnisValstybės narės imasi būtinų priemonių, kad būtų palengvintas gamtinių dujų tranzitas aukšto slėgio dujotakių tinklais laikantis šioje direktyvoje išdėstytų sąlygų.2 straipsnis1. Nepažeidžiant jokių tarp Bendrijos ir trečiųjų šalių sudarytų specialių susitarimų, šioje direktyvoje kiekvienas sandoris dėl gamtinių dujų transporto laikomas gamtinių dujų tranzitu tarp tinklų esant tokioms sąlygoms:a) gamtinių dujų perdavimą vykdo ūkio subjektas ar subjektai, toje valstybėje narėje atsakingi už aukšto slėgio dujotakių tinklus, išskyrus valstybės narės teritorijoje esančius paskirstymo tinklus, kurie turi įtakos veiksmingam Europos jungtinių aukšto slėgio dujotakių tinklų funkcionavimui;b) pirminis arba galutinės paskirties tinklas yra Bendrijos teritorijoje;c) minėtasis transportas kerta bent vieną Bendrijos vidaus sieną.2. Ši direktyva taikoma aukšto slėgio gamtinių dujų perdavimo tinklams bei už juos atsakingiems ūkio subjektams, kurie išvardyti priede. Komisija, pasitarusi su suinteresuotomis valstybėmis narėmis, atnaujina šį sąrašą kiekvienąkart, kai to reikalauja šios direktyvos tikslai ir ypač atsižvelgiant į šio straipsnio 1 dalies a punktą.3 straipsnis1. Dėl gamtinių dujų tranzito sutarčių derasi suinteresuoti, už tuos tinklus bei teikiamos paslaugos kokybę atsakingi ūkio subjektai ir, jei reikia, ūkio subjektai, valstybėse narėse atsakingi už gamtinių dujų įvežimą bei išvežimą.2. Laikantis Sutarties taisyklių, tranzito sąlygos turi būti nediskriminuojančios ir teisingos visoms suinteresuotoms šalims, jose neturi būti neteisingų sąlygų arba nepagrįstų apribojimų, be to jos neturi kelti grėsmės tiekimo saugumui ar paslaugų kokybei, pirmiausia skiriant rimtą dėmesį rezervinių gamybinių ir akumuliacinių pajėgumų panaudojimui bei garantuojant kuo našesnį dabartinių sistemų darbą.3. Valstybės narės imasi priemonių, kurios yra būtinos siekiant užtikrinti, kad priede išvardyti jų jurisdikcijai priklausantys ūkio subjektai nedelsdami atliks tokius veiksmus:- praneš Komisijai bei atitinkamoms nacionalinės valdžios institucijoms apie kiekvieną prašymą dėl tranzito,- pradės derybas dėl prašomo gamtinių dujų tranzito sąlygų,- informuos Komisiją bei atitinkamas nacionalinės valdžios institucijas apie tranzito sutarties sudarymą,- informuos Komisiją ir atitinkamas nacionalinės valdžios institucijas apie nesėkmingų derybų priežastis, dėl ko sutartis nebuvo sudaryta per 12 mėnesių nuo prašymo perdavimo.4. Kiekvienas suinteresuotas ūkio subjektas gali pareikalauti, kad tranzito sąlygos būtų pateiktos derinti taikinimo organui, kurį įsteigė ir kuriam pirmininkauja Komisija bei kuriame yra atstovaujami už perdavimo tinklus Bendrijoje atsakingi ūkio subjektai.4 straipsnisJei priežastys, dėl kurių nebuvo sudaryta sutartis dėl prašomo tranzito, pasirodo besančios nepateisinamos arba nepakankamos, Komisija, remdamasi prašymą pateikusio subjekto skundu arba savo iniciatyva, įgyvendina Bendrijos teisėje numatytas procedūras.5 straipsnisValstybės narės priima įstatymus ir kitus teisės aktus, kurie, įsigalioję iki 1992 m. sausio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.6 straipsnisŠi direktyva skirta valstybėms narėms.Priimta Briuselyje, 1991 m. gegužės 31 d.Tarybos varduPirmininkasA. Bodry[1] OL C 247, 1989 9 28, p. 6 irOL C 268, 1990 10 24, p. 9.[2] OL C 231, 1990 9 17, p. 72 irOL C 129, 1991 5 20.[3] OL C 75, 1990 3 26, p. 20.--------------------------------------------------PRIEDASŪkio subjektų ir aukšto slėgio dujų perdavimo tinklų sąrašasValstybė narė | Ūkio subjektas | Tinklas |Vokietijos Federacinė Respublika | Bayerngas GmbH | Galutinius paskirstytojus (municipalinę valdžią ir kt.) bei stambesnius galutinius vartotojus aptarnaujantis tinklas |BEB Erdgas und Erdöl GmbH |Deutsche Erdgas Transport Gmbh |Energieversorgung Weser Ems AG (EWE) |Erdgas Verkaufs-Gesellschaft mbH |Ferngas Nordbayern Gmbh |Ferngas Salzgitter GmbH |Gas-Union GmbH |Mobil Oil AG |Ruhrgas AG |Saar Ferngas AG |Thyssengas GmbH |Vereinigte Elektrizitätswerke Westfalen AG (VEW) |Westfälische Ferngas AG |Energieversorgung Mittelrhein |EWAG, Nürnberg |Erdgas Schwaben GmbH |Erdgas Südbayern GmbH |GEW Köln |Gasversorgung Süddeutschland |Gasversorgung Südhannover/Nordhessen |Hamburger Gaswerke |Landesgasversorgung Niedersachsen |Main-Gaswerke AG |Schleswag AG |Südhessische Gas und Wasser AG |Technische Werke der Stadt Stuttgart AG |Thüga AG |GASAG, Berlin |Belgija | Distrigaz SA | Visuomeninis tinklas |Danija | Dansk Naturgas A/S | Galutinius paskirstytojus (municipalinę valdžią ir kt.) ir stambesnius galutinius vartotojus aptarnaujantis tinklas |Ispanija | Empresa National de Gas SA (ENAGAS) |Catalana de Gas |Gas de Euskadi |Graikija | DEPA |Liuksemburgas | SOTEG |Nyderlandai | NV Nederlandse Gasunie |Italija | Snam SpA |Prancūzija | Gaz de France | Visuomeninis tinklas |SNGSO |Compagnie française du méthane (CEFEM) |Jungtinė Karalystė | British Gas | Aukšto slėgio dujų tinklas |Airija | Irish Gas Board |--------------------------------------------------


title: 1999 m. sausio 26 d. Komisijos direktyva 1999/7/EB derinanti su technikos pažanga Tarybos direktyvą 70/311/EEB dėl valstybių narių įstatymų, susijusių su motorinių transporto priemonių ir jų priekabų vairavimo mechanizmu, suderinimoTekstas svarbus EEE.

text:
Svarbus teisinis pranešimas

|

31999L0007

Oficialusis leidinys L 040 , 13/02/1999 p. 0036 - 0045

		Komisijos direktyva 1999/7/EB1999 m. sausio 26 d.derinanti su technikos pažanga Tarybos direktyvą 70/311/EEB dėl valstybių narių įstatymų, susijusių su motorinių transporto priemonių ir jų priekabų vairavimo mechanizmu, suderinimo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1970 m. birželio 8 d. Tarybos direktyvą 70/311/EEB dėl valstybių narių įstatymų, susijusių su motorinių transporto priemonių ir jų priekabų vairavimo mechanizmu, suderinimo [1] su paskutiniais pakeitimais, padarytais Direktyva 92/62/EEB [2], ypač į jos 3 straipsnį,kadangi Direktyva 70/311/EEB yra viena iš EB tipo patvirtinimo tvarkos, kuri buvo įdiegta Tarybos direktyva 70/156/EEB [3], su paskutiniais pakeitimais, padarytais Komisijos direktyva 98/14/EB [4] dėl motorinių transporto priemonių ir jų priekabų tipo patvirtinimo, atskirųjų direktyvų; kadangi dėl tos priežasties Direktyvoje 70/156/EEB dėl transporto priemonių sistemų, komponentų ir atskirų techninių agregatų išdėstytos nuostatos yra taikomos Direktyvai 70/311/EEB;kadangi atsižvelgiant į praktinį Direktyvos 70/311/EEB taikymą būtina užtikrinti, kad būtų numatytos vienodos nuostatos, kurios visose valstybėse narėse būtų suderintos su paskutiniu JT-EEK reglamento Nr. 79 variantu;kadangi Direktyvos 70/156/EEB VII priede nustatytas EB tipo patvirtinimo numerio formatas ir turinys; kadangi šioje direktyvoje reiktų priimti tokias pat specifikacijas;kadangi reiktų atitinkamai suderinti Direktyvą 70/311/EEB;kadangi šioje direktyvoje numatytos priemonės atitinka Direktyva 70/156/EEB įkurto Derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 70/311/EEB iš dalies keičiama taip:1) 1 straipsnis pakeičiamas ir išdėstomas taip:"1 straipsnisŠioje direktyvoje "transporto priemonė"; — tai bet kuri Direktyvos 70/156/EEB 2 straipsnyje pateiktą apibrėžimą atitinkanti transporto priemonė.";2) 3 straipsnyje "priedo" keičiama į "priedų";3) priedai iš dalies keičiami pagal šios direktyvos priedą.2 straipsnis1. Nuo 1999 m. sausio 1 d. valstybės narės negali dėl su vairavimo mechanizmu susijusių priežasčių:- atsisakyti transporto priemonių tipui suteikti EB tipo patvirtinimą arba nacionalinį tipo patvirtinimą, arba- uždrausti parduoti, registruoti, pradėti eksploatuoti transporto priemones,jei tos transporto priemonės atitinka Direktyvos 70/311/EEB su pakeitimais, padarytais šia direktyva, reikalavimus.2. Nuo 2000 m. spalio 1 d. valstybės narės:- nebesuteikia EB tipo patvirtinimo, ir- gali atsisakyti suteikti nacionalinį tipo patvirtinimąvisiems naujiems transporto priemonių tipams dėl su vairavimo mechanizmu susijusių priežasčių, jei nesilaikoma Direktyvos 70/311/EEB su pakeitimais, padarytais šia direktyva, reikalavimų.3. Nuo 2001 m. spalio 1 d. valstybės narės gali atsisakyti registruoti, parduoti arba pradėti eksploatuoti naujas M2, M3, N2 arba N3 kategorijų transporto priemones, kuriose įrengtas pagalbinis vairavimo mechanizmas, neatitinkantis Direktyvos 70/311/EEB su pakeitimais, padarytais šia direktyva, nuostatų.3 straipsnis1. Valstybės narės priima įstatymus ir kitus teisės aktus, kurie įsigalioję iki 1999 m. birželio 30 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.4 straipsnisŠi direktyva įsigalioja trečią dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 1999 m. sausio 26 d.Komisijos varduMartin BangemannKomisijos narys[1] OL L 133, 1970 6 18, p. 10.[2] OL L 199, 1992 7 18, p. 33.[3] OL L 42, 1970 2 23, p. 1.[4] OL L 91, 1998 3 25, p. 1.--------------------------------------------------PRIEDASDirektyva 70/311/EEB iš dalies keičiama taip:1) priedų sąrašas iš dalies keičiamas taip:"PRIEDŲ SĄRAŠAS1. | I priedas: | Taikymo sritis, apibrėžimai, paraiška EB tipo patvirtinimui gauti, EB tipo patvirtinimo suteikimas, nuostatos dėl konstrukcijos, nuostatos dėl bandymų, tipo modifikacijos ir patvirtinimų pakeitimai, gamybos atitiktis |1 priedėlis: | Informacinis dokumentas |2 priedėlis: | Tipo patvirtinimo pažymėjimas |2. | II priedas: | Transporto priemonių, kurios vairavimui ir stabdymui naudoja tą patį energijos šaltinį, stabdymo charakteristikos |3. | III priedas: | Transporto priemonėms su pagalbiniu vairavimo mechanizmu (ASE) taikomos papildomos nuostatos |4. | IV priedas: | Priekaboms su vien hidraulinėmis vairo mechanizmo transmisijomis taikomos nuostatos |";2) I priedas iš dalies pakeičiamas ir išdėstomas taip:1) pavadinimas iš dalies pakeičiamas ir išdėstomas taip:"TAIKYMO SRITIS, APIBRĖŽIMAI, PARAIŠKA EB TIPO PATVIRTINIMUI GAUTI, EB TIPO PATVIRTINIMO SUTEIKIMAS, NUOSTATOS DĖL KONSTRUKCIJOS, NUOSTATOS DĖL BANDYMŲ, TIPO MODIFIKACIJOS IR PATVIRTINIMŲ PAKEITIMAI, GAMYBOS ATITIKTIS";2) įterpiamas naujas"0"punktas:"0. Taikymo sritis0.1. Ši direktyva taikoma Direktyvos 70/156/EEB II priedo A dalyje apibrėžtų M, N ir O kategorijų transporto priemonių vairavimo mechanizmui.0.2. Ji netaikoma vairavimo mechanizmui su vien tik pneumatinėmis, vien tik elektrinėmis arba hidraulinėmis transmisijomis, išskyrus:0.2.1. M ir N kategorijų transporto priemonių pagalbinį vairavimo mechanizmą (ASE) su vien tik elektrinėmis arba hidraulinėmis transmisijomis.0.2.2. O kategorijos transporto priemonių vairavimo mechanizmą su vien tik hidrauline transmisija.";3) 1.5.3.4 punktas iš dalies pakeičiamas ir išdėstomas taip:"1.5.3.4. Pagalbinis vairavimo mechanizmas (ASE) - tai toks mechanizmas, kuriuo, be pagrindinių valdymo ratų, valdomų ne vien elektriniu, hidrauliniu ar pneumatiniu būdu, M ir N kategorijų transporto priemonių ašies (ašių) ratai papildomai valdomi ta pačia arba priešinga pagrindiniams valdymo ratams kryptimi ir (arba) priekinių, vidurinių ir (arba) galinių ratų posūkio kampą galima reguliuoti pagal transporto priemonės judėjimą.";4) 2.1 punktas iš dalies keičiamas ir išdėstomas taip:"2.1. Pagal Direktyvos 70/156/EEB 3 straipsnio 4 dalį gamintojas pateikia paraišką dėl transporto priemonių vairavimo mechanizmo EB tipo patvirtinimo."5) 2.2 punktas iš dalies keičiamas ir išdėstomas taip:"2.2. Informacinio dokumento pavyzdys pateikiamas 1 priedėlyje.";6) 3 punktas iš dalies pakeičiamas ir išdėstomas taip:"3. TRANSPORTO PRIEMONIŲ EB TIPO PATVIRTINIMO SUTEIKIMAS3.1. Jei laikomasi atitinkamų reikalavimų, atsižvelgiant į Direktyvos 70/156/EEB 4 straipsnio 3 dalį ir, jei taikytina, į 4 straipsnio 4 dalį, suteikiamas EB tipo patvirtinimas.3.2. EB tipo patvirtinimo pažymėjimo pavyzdys pateikiamas 2 priedėlyje.3.3. Tipo patvirtinimo numeris suteikiamas kiekvienam patvirtintam transporto priemonių tipui, laikantis Direktyvos 70/156/EEB VII priedo nuostatų. Ta pati valstybė narė to paties numerio kitų tipų transporto priemonėms nepriskiria.";7) 4.1.1 punkto antroje pastraipoje "IV priedas" keičiama į "III priedas", o "V priedas" — į "IV priedas";8) 4.1.6 ir 4.1.6.1 punktai išbraukiami;9) 4.2.4.1.2 ir 4.2.4.1.3 punktuose "III priedas" keičiama į "II priedas", o atitinkama išnaša iš dalies pakeičiama ir išdėstoma taip:" [(] Atliekant patvirtinimo bandymus pagal Direktyvą 71/320/EEB, galima patikrinti, kaip laikomasi II priede išdėstytų reikalavimų.";10) 5.2.1 punkto įtraukos ir tolesnis tekstas pakeičiami taip:"— M1 kategorijos transporto priemonės: 50 km/h,— M2, M3, N1, N2 ir N3 kategorijų transporto priemonės: 40 km/h,arba maksimaliu konstrukciniu greičiu, jeigu jis yra mažesnis už pirmiau nurodytą greitį.";11) 5.2.6.2 punkto lentelėje skilties "Nesugedęs vairavimo mechanizmas, posūkio spindulys" eilutėje "M3" įterpiama nuoroda į išnašą "(1)";12) po 5.3.4 punkto pridedami du nauji 6 ir 7 punktai:"6. TIPO MODIFIKACIJOS IR PATVIRTINIMŲ PAKEITIMAI6.1. Modifikavus pagal šią direktyvą patvirtintus tipus, taikomos Direktyvos 70/156/EEB 5 straipsnio nuostatos.7. GAMYBOS ATITIKTIS7.1. Imamasi priemonių gamybos atitikčiai užtikrinti pagal Direktyvos 70/156/EEB 10 straipsnyje numatytas nuostatas.";13) I priedo pabaigoje pridedami šie 1 ir 2 priedėliai:"1 priedėlis+++++ TIFF ++++++++++ TIFF ++++++++++ TIFF +++++2 priedėlis+++++ TIFF ++++++++++ TIFF ++++++++++ TIFF +++++"3) II, III, IV, V ir VI priedai iš dalies keičiami taip:1. II priedas išbraukiamas2. III priedas pernumeruojamas II priedu, o 3 punktas išbraukiamas3. IV priedas pernumeruojamas III priedu, o 2.2.1.1 punktas pakeičiamas ir išdėstomas taip:"2.2.1.1. Važiavimo ratu bandymasAtliekant bandymą, transporto priemonė V (km/h) greičiu važiuoja ratu, kurio spindulys yra R (m) atsižvelgiant į toliau pateiktoje lentelėje nurodytas atitinkamas transporto priemonių kategorijas ir vertes:Transporto priemonių kategorija | R | V |M1, N1 | 100 | 80 |M2, N2 | 50 | 50 |M3, N3 | 50 | 45 |Gedimas įvyksta transporto priemonei ėmus važiuoti nustatytu greičiu. Bandymas atliekamas transporto priemonei važiuojant pagal laikrodžio rodyklę ir priešinga kryptimi.";4) V priedas pernumeruojamas į IV priedą;5) VI priedas išbraukiamas.--------------------------------------------------


title: 1996 m. balandžio 29 d. Tarybos direktyva 96/24/EB, iš dalies keičianti Direktyvą 79/373/EEB dėl prekybos kombinuotaisiais pašarais

text:
Svarbus teisinis pranešimas

|

31996L0024

Oficialusis leidinys L 125 , 23/05/1996 p. 0033 - 0034

		Tarybos direktyva 96/24/EB1996 m. balandžio 29 d.iš dalies keičianti Direktyvą 79/373/EEB dėl prekybos kombinuotaisiais pašaraisEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1976 m. lapkričio 23 d. Tarybos direktyva 77/101/EEB dėl prekybos paprastaisiais pašarais [4] buvo panaikinta 1996 m. balandžio 29 d. Tarybos direktyva 96/25/EB dėl pašarinių žaliavų apyvartos [5], iš dalies pakeičiančia Direktyvas 70/524/EEB, 74/63/EEB, 82/471/EEB ir 93/74/EEB ir panaikinančia Direktyvą 77/101/EEB;kadangi Direktyva 96/25/EB siekiama panaikinti paprastuosius pašarus ir žaliavas reglamentuojančių nacionalinės teisės aktų skirtumus; kadangi šiuo tikslu direktyvoje buvo pradėta vartoti sąvoka "pašarinės žaliavos" ir pateiktas sąvokos, apimančios paprastuosius pašarus ir žaliavas, apibrėžimas; kadangi dėl to Direktyvos 79/737/EEB [6] sąvokas ir jų apibrėžimus reikia pakeisti Direktyvoje 96/25/EB pateikta nauja bendra sąvoka ir jos apibrėžimu; kadangi tie pakeitimai keičia kombinuotųjų pašarų apibrėžimą;kadangi Direktyvos 96/25/EB priedo B dalyje pateiktą sąrašą reikia taikyti pašarinių žaliavų apyvartai neatsižvelgiant į jų naudojimo paskirtį, taip pat pašarinėms medžiagoms, naudojamoms kombinuotuosiuose pašaruose, ženklinti etiketėmis;kadangi 1992 m. spalio 26 d. Komisijos direktyva 92/87/EEB, nustatanti nebaigtinį sąrašą pagrindinių sudedamųjų dalių, paprastai naudojamų ir perduodamų ruošti kombinuotuosiuspašarus, skirtus gyvūnams, išskyrus naminius gyvūnėlius [7], nustato sudedamųjų dalių sąrašą, skirtą kombinuotųjų pašarų ženklinimo etiketėmis reikalavimams; kadangi reikėtų imtis priemonių užtikrinti, kad įsigaliojus Direktyvos 96/25/EB priedo A ir B dalims būtų panaikinta Direktyva 92/87/EEB,PRIĖMĖ ŠIĄ DIREKTYVĄ:1 straipsnisTarybos direktyva 79/373/EEB keičiama taip:1) 1 straipsnio 2 dalies a punkte sąvoka "paprastieji pašarai" keičiama sąvoka "pašarinės žaliavos".2) Sąvoka "sudedamoji dalis (sudedamosios dalys)" keičiama sąvoka "pašarinė žaliava (pašarinės žaliavos)".3) 2 straipsnio b punktas pakeičiamas taip:"b) kombinuotieji pašarai – tai pašarinių žaliavų mišiniai su priedais ar be jų, vartojami kaip visaverčiai pašarai ar pašarų papildai gyvūnams šerti;".4) 2 straipsnio k punktas pakeičiamas taip:"k) "pašarinės žaliavos". – tai įvairūs natūralaus pavidalo, švieži arba konservuoti augalinės ar gyvūninės kilmės produktai, gauti perdirbant minėtus produktus pramoniniu būdu, ir organinės bei neorganinės medžiagos, su priedais arba be jų, skirti gyvuliams šerti tiesiogiai arba, juos perdirbus, naudoti ruošiant kombinuotuosius pašarus arba kaip premiksų užpildą;".5) 10 straipsnio b punktas išbraukiamas.6) 10 straipsnio a dalies 1 punkte žodžiai "minimi 10 straipsnio b punkte" pakeičiami taip: "pagrindinės pašarinės žaliavos, kurių sąrašas pateiktas 1996 m. balandžio 29 d. Tarybos direktyvos 96/25/EB dėl pašarinių žaliavų apyvartos, iš dalies pakeičiančios Direktyvas 70/524/EEB, 74/63/EEB, 82/471/EEB ir 93/74/EEB ir panaikinančios Direktyvą 77/101/EEB [8], priedo B dalyje."7) 10 straipsnio a dalies 2 punktas pakeičiamas taip:"2. Valstybės narės užtikrina, kad būtų laikomasi Direktyvos 96/25/EB priedo A dalies "Bendrosios nuostatos" I, II, III ir IV skirsnių nuostatų."8) 11 straipsnis pakeičiamas taip:"11 straipsnisVykstant prekybai Bendrijoje, važtaraštyje, ant pakuotės, ant talpyklos ar prie jų pritvirtintoje etiketėje išspausdinti duomenys pateikiami bent viena ar keliomis kalbomis, kurias paskirties valstybė nurodo kaip nacionalines ar oficialias Bendrijos kalbas."2 straipsnisValstybės narės priima įstatymus ir kitus teisės aktus, kurie, įsigalioję iki 1998 m. birželio 30 d., įgyvendina šią direktyvą ir apie tai nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisPriimtos nuostatos taikomos nuo 1998 m. liepos 1 d. Tačiau valstybės narės numato, kad šios direktyvos reikalavimų neatitinkantys kombinuotieji pašarai, kuriais prekiaujama iki 1998 m. liepos 1 d., gali likti apyvartoje iki 1999 m. birželio 30 d.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Liuksemburge, 1996 m. balandžio 29 d.Tarybos varduPirmininkasW. Luchetti[1] OL C 238, 1994 8 26, p. 6.[2] OL C 305, 1994 10 31, p. 146.[3] OL C 102, 1995 4 24, p. 12.[4] OL L 32, 1977 2 3, p. 1. Direktyva su paskutiniais pakeitimais, padarytais Direktyva 90/654/EEB (OL L 353, 1990 12 17, p. 48).[5] OL L 125, 1996 5 23, p. 35.[6] OL L 86, 1979 4 6, p. 30. Direktyva su paskutiniais pakeitimais, padarytais Direktyva 93/74/EEB (OL L 237, 1993 9 22, p. 23).[7] OL L 319, 1992 11 4, p. 19.[8] OL L 125, 1996 5 23, p. 35.--------------------------------------------------


title: 2013 m. gegužės 17 d. Komisijos direktyva 2013/28/ES, kuria iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas  Tekstas svarbus EEE

text:
22.5.2013

               LT

               Europos Sąjungos oficialusis leidinys

               L 135/14

         KOMISIJOS DIREKTYVA 2013/28/ES
   2013 m. gegužės 17 d.
   kuria iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių (1), ypač į jos 4 straipsnio 2 dalies b punktą,
   kadangi:

               (1)

               Direktyvos 2000/53/EB 4 straipsnio 2 dalies a punkte uždrausta transporto priemonių medžiagose ir dalyse, kurios rinkai teikiamos nuo 2003 m. liepos 1 d., naudoti šviną, gyvsidabrį, kadmį ir šešiavalentį chromą;

               (2)

               Direktyvos 2000/53/EB II priede išvardytos transporto priemonių medžiagos ir dalys, kurioms daroma tos direktyvos 4 straipsnio 2 dalies a punkte nustatyto draudimo išimtis. Iki išimties darymo termino rinkai pateiktų transporto priemonių ir tų transporto priemonių atsarginių dalių medžiagose ir dalyse, išvardytose Direktyvos 2000/53/EB II priede, gali būti švino, gyvsidabrio, kadmio ir šešiavalenčio chromo;

               (3)

               II priedo 8i) punkte numatyta išimtis švinui lydmetaliuose, naudojamuose elektros sistemose ant stiklo, išskyrus litavimą ant sluoksniuotojo stiklo, galioja iki 2013 m. sausio 1 d.;

               (4)

               įvertinus mokslo ir technikos pažangą, paaiškėjo, kad švino naudojimo 8i) punkte nurodytais tikslais išvengti negalima, nes dar nėra pakaitalų;

               (5)

               šioje direktyvoje numatytos priemonės atitinka pagal Europos Parlamento ir Tarybos direktyvos 2008/98/EB (2) 39 straipsnį įsteigto komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/53/EB II priedas pakeičiamas šios direktyvos priedo tekstu.
   2 straipsnis
   1.   Įstatymus ir kitus teisės aktus, būtinus, kad būtų laikomasi šios direktyvos, valstybės narės priima ir paskelbia ne vėliau kaip per tris mėnesius po jos paskelbimo Europos Sąjungos oficialiajame leidinyje. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. gegužės 17 d.

            Komisijos vardu

            Pirmininkas

         José Manuel BARROSO

      (1)  OL L 269, 2000 10 21, p. 34.

      (2)  OL L 312, 2008 11 22, p. 3.

      PRIEDAS

            „II PRIEDAS

               Medžiagos ir dalys, kurioms netaikomas 4 straipsnio 2 dalies a punktas

                        Medžiagos ir dalys

                        Išimties taikymo sritis ir galiojimo pabaigos data

                        Ženklinamos arba žymimos, kaip nurodyta 4 straipsnio 2 dalies b punkto iv papunktyje

                           Švinas kaip legiravimo elementas

                                    1(a).

                                    Apdirbti skirtas plienas ir termiškai galvanizuotas plienas, kuriame švinas sudaro ne daugiau kaip 0,35 % svorio

                                    1(b).

                                    Nepertraukiamu būdu galvanizuoto plieno lakštas, kuriame švinas sudaro ne daugiau kaip 0,35 % svorio

                        Transporto priemonėms, kurių tipas patvirtintas iki 2016 m. sausio 1 d., ir toms transporto priemonėms skirtoms atsarginėms dalims

                                    2(a).

                                    Apdirbti skirtas aliuminis, kuriame švinas sudaro ne daugiau kaip 2 % svorio

                        Kaip atsarginės dalys, skirtos iki 2005 m. liepos 1 d. rinkai pateiktoms transporto priemonėms

                                    2(b).

                                    Aliuminis, kuriame švinas sudaro ne daugiau kaip 1,5 % svorio

                        Kaip atsarginės dalys, skirtos iki 2008 m. liepos 1 d. rinkai pateiktoms transporto priemonėms

                                    2(c).

                                    Aliuminis, kuriame švinas sudaro ne daugiau kaip 0,4 % svorio

                            (1)

                                    3.

                                    Vario lydinys, kuriame švinas sudaro ne daugiau kaip 4 % svorio

                            (1)

                                    4(a).

                                    Guolių korpusai bei įvorės

                        Kaip atsarginės dalys, skirtos iki 2008 m. liepos 1 d. rinkai pateiktoms transporto priemonėms

                                    4(b).

                                    Variklių, pavarų ir oro kondicionavimo kompresorių guolių korpusai bei įvorės

                        2011 m. liepos 1 d. ir atsarginėms dalims, skirtoms iki 2011 m. liepos 1 d. rinkai pateiktoms transporto priemonėms

                           Dalyse esantis švinas ir švino junginiai

                                    5.

                                    Akumuliatoriai

                            (1)

                        X

                                    6.

                                    Vibraciniai amortizatoriai

                        Transporto priemonėms, kurių tipas patvirtintas iki 2016 m. sausio 1 d., ir toms transporto priemonėms skirtoms atsarginėms dalims

                        X

                                    7(a).

                                    Stabdžių vamzdelių, kuro vamzdelių, oro ventiliacijos vamzdelių elastomerų, važiuoklės elastomerinių ir (arba) metalinių dalių ir variklio tvirtinimo dalių vulkanizavimo medžiagos ir stabilizatoriai

                        Kaip atsarginės dalys, skirtos iki 2005 m. liepos 1 d. rinkai pateiktoms transporto priemonėms

                                    7(b).

                                    Stabdžių vamzdelių, kuro vamzdelių, oro ventiliacijos vamzdelių elastomerų, važiuoklės elastomerinių ir (arba) metalinių dalių ir variklio tvirtinimo dalių vulkanizavimo medžiagos ir stabilizatoriai, kuriuose švinas sudaro ne daugiau kaip 0,5 % svorio

                        Kaip atsarginės dalys, skirtos iki 2006 m. liepos 1 d. rinkai pateiktoms transporto priemonėms

                                    7(c).

                                    Jėgos pavarų elastomerų rišikliai, kuriuose švinas sudaro ne daugiau kaip 0,5 % svorio

                        Kaip atsarginės dalys, skirtos iki 2009 m. liepos 1 d. rinkai pateiktoms transporto priemonėms

                                    8(a).

                                    Švinas lydmetaliuose, kurie naudojami elektros ir elektroninėms dalims prie elektroninių schemų plokščių tvirtinti, ir švinas, naudojamas dalių, išskyrus aliumininius elektrolitinius kondensatorius, antgalių dangai, dalių jungtims ir elektroninių schemų plokštėse

                        Transporto priemonėms, kurių tipas patvirtintas iki 2016 m. sausio 1 d., ir toms transporto priemonėms skirtoms atsarginėms dalims

                        X (2)

                                    8(b).

                                    Švinas lydmetaliuose, kurie naudojami elektros sistemose, išskyrus litavimą elektroninių schemų plokštėse ar ant stiklo

                        Transporto priemonėms, kurių tipas patvirtintas iki 2011 m. sausio 1 d., ir toms transporto priemonėms skirtoms atsarginėms dalims

                        X (2)

                                    8(c).

                                    Švinas aliumininių elektrolitinių kondensatorių gnybtų dangoje

                        Transporto priemonėms, kurių tipas patvirtintas iki 2013 m. sausio 1 d., ir toms transporto priemonėms skirtoms atsarginėms dalims

                        X (2)

                                    8(d).

                                    Švinas lydmetaliuose lituoti ant stiklo oro srautmačiuose

                        Transporto priemonėms, kurių tipas patvirtintas iki 2015 m. sausio 1 d., ir toms transporto priemonėms skirtoms atsarginėms dalims

                        X (2)

                                    8(e).

                                    Aukštos lydymosi temperatūros lydmetaliuose (t. y. švino lydmetaliuose, kuriuose švino yra 85 % svorio arba daugiau) esantis švinas

                            (3)

                        X (2)

                                    8(f).

                                    Švinas, naudojamas standartinių mikroschemų jungčių sistemose

                            (3)

                        X (2)

                                    8(g).

                                    Švinas lydmetaliuose, skirtuose puslaidininkinio lusto ir laikančiosios plokštės integriniuose apversto lusto būdu sumontuotuose grandynuose stabiliam elektriniam sujungimui

                            (3)

                        X (2)

                                    8(h).

                                    Švinas lydmetaliuose, kurie naudojami šilumos skirstytuvams prie radiatorių tvirtinti galios puslaidininkių elementų mazguose, kurių lusto dydis – bent 1 cm2 projekcinio ploto, o nominalus srovės tankis – bent 1 A/mm2 silicio lusto ploto

                            (3)

                        X (2)

                                    8(i).

                                    Švinas lydmetaliuose, naudojamuose elektros sistemose ant stiklo, išskyrus litavimą sluoksniuotame stikle

                        Transporto priemonėms, kurių tipas patvirtintas iki 2016 m. sausio 1 d., po tos dienos – toms transporto priemonėms skirtoms atsarginėms dalims

                        X (2)

                                    8(j).

                                    Švinas lydmetaliuose, naudojamuose lituoti sluoksniuotame stikle

                            (3)

                        X (2)

                                    9.

                                    Vožtuvų lizdai

                        Kaip atsarginės dalys, skirtos iki 2003 m. liepos 1 d. sukurtų variklių tipams

                                    10(a).

                                    Elektrinės ir elektroninės dalys, kuriose švino yra stikle ar keramikoje, stiklo ar keramikos kompaunde, stiklo keramikos medžiagoje arba stiklo keramikos kompaunde.
                                    Ši išimtis netaikoma, kai švinas naudojamas:

                                                —

                                                lempučių stikle ir uždegimo žvakių glazūroje,

                                                —

                                                10(b), 10(c) ir 10(d) skiltyse išvardytų dalių dielektriko keramikos medžiagose.

                        X (4) (dalims, išskyrus variklių pjezoelementus)

                                    10(b).

                                    Švinas, esantis kondensatorių, kurie yra mikroschemų arba diskrečiųjų puslaidininkinių įtaisų dalis, PZT tipo dielektriko keramikos medžiagose

                                    10(c).

                                    Švinas, esantis kondensatorių, kurių vardinė įtampa mažesnė kaip 125 V kintamosios srovės arba 250 V nuolatinės srovės, dielektriko keramikos medžiagose

                        Transporto priemonėms, kurių tipas patvirtintas iki 2016 m. sausio 1 d., ir toms transporto priemonėms skirtoms atsarginėms dalims

                                    10(d).

                                    Švinas, esantis kondensatorių, kurie kompensuoja ultragarso sistemų jutiklių temperatūrinius nuokrypius, dielektriko keramikos medžiagose

                            (3)

                                    11.

                                    Pirotechniniai įjungikliai

                        Transporto priemonėms, kurių tipas patvirtintas iki 2006 m. liepos 1 d., ir toms transporto priemonėms skirtoms atsarginėms dalims

                                    12.

                                    Švino turinčios termoelektrinės medžiagos automobilių elektros įtaisuose, kurie naudojami išmetamo CO2 kiekiui mažinti panaudojant išsiskiriančią šilumą

                        Transporto priemonėms, kurių tipas patvirtintas iki 2019 m. sausio 1 d., ir toms transporto priemonėms skirtoms atsarginėms dalims

                        X

                           Šešiavalentis chromas

                                    13(a).

                                    Korozijai atsparios dangos

                        Kaip atsarginės dalys, skirtos iki 2007 m. liepos 1 d. rinkai pateiktoms transporto priemonėms

                                    13(b).

                                    Važiuoklės varžtų ir veržlių dangos, atsparios korozijai

                        Kaip atsarginės dalys, skirtos iki 2008 m. liepos 1 d. rinkai pateiktoms transporto priemonėms

                                    14.

                                    Kaip antikorozinė medžiaga gyvenamosiose priekabose įrengtų absorbcinių šaldytuvų anglinio plieno aušinimo sistemose, kurios yra ne daugiau kaip 0,75 % aušalo masės, išskyrus atvejus, kai įmanoma taikyti kitas aušinimo technologijas (pavyzdžiui, rinkoje yra gyvenamosiose priekabose naudoti tinkamų technologijų) ir kai tai nedaro neigiamo poveikio aplinkai, sveikatai ir (arba) vartotojų saugai.

                        X

                           Gyvsidabris

                                    15(a).

                                    Išlydžio lempos, naudojamos priekiniuose žibintuose

                        Transporto priemonėms, kurių tipas patvirtintas iki 2012 m. liepos 1 d., ir toms transporto priemonėms skirtoms atsarginėms dalims

                        X

                                    15(b).

                                    Liuminescencinės lempos, naudojamos prietaisų skydeliuose

                        Transporto priemonėms, kurių tipas patvirtintas iki 2012 m. liepos 1 d., ir toms transporto priemonėms skirtoms atsarginėms dalims

                        X

                           Kadmis

                                    16.

                                    Elektrinių transporto priemonių baterijos

                        Kaip atsarginės dalys, skirtos iki 2008 m. gruodžio 31 d. rinkai pateiktoms transporto priemonėms

                                    —

                                    Leidžiama, kad homogeninėje medžiagoje didžiausia švino, šešiavalenčio chromo ir gyvsidabrio koncentracija sudarytų iki 0,1 % svorio, o kadmio – iki 0,01 % svorio.

                                    —

                                    Pakartotinai naudoti transporto priemonių, kurios buvo pateiktos rinkai iki draudimo išimties galiojimo laikotarpio pabaigos, dalis leidžiama be apribojimų, nes 4 straipsnio 2 dalies a punktas joms netaikomas.

                                    —

                                    Atsarginėms dalims, kurios pateiktos rinkai po 2003 m. liepos 1 d. ir skirtos iki 2003 m. liepos 1 d. rinkai pateiktoms transporto priemonėms, 4 straipsnio 2 dalies a punkto nuostatos netaikomos ().

         (1)  Ši išimtis peržiūrima 2015 m.

         (2)  Išmontuoti, jei pagal 10a) įrašą viršijama vidutinė 60 g vienai transporto priemonei riba. Taikant šį punktą neatsižvelgiama į elektros prietaisus, gamintojo neįrengtus gaminant.

         (3)  Ši išimtis peržiūrima 2014 m.

         (4)  Išmontuoti, jei pagal 8 įrašo a–j punktus viršijama vidutinė 60 g vienai transporto priemonei riba. Taikant šį punktą neatsižvelgiama į elektros prietaisus, gamintojo neįrengtus gaminant.

         Pastabos.

                  —

                  Leidžiama, kad homogeninėje medžiagoje didžiausia švino, šešiavalenčio chromo ir gyvsidabrio koncentracija sudarytų iki 0,1 % svorio, o kadmio – iki 0,01 % svorio.

                  —

                  Pakartotinai naudoti transporto priemonių, kurios buvo pateiktos rinkai iki draudimo išimties galiojimo laikotarpio pabaigos, dalis leidžiama be apribojimų, nes 4 straipsnio 2 dalies a punktas joms netaikomas.

                  —

                  Atsarginėms dalims, kurios pateiktos rinkai po 2003 m. liepos 1 d. ir skirtos iki 2003 m. liepos 1 d. rinkai pateiktoms transporto priemonėms, 4 straipsnio 2 dalies a punkto nuostatos netaikomos ().

         (5)  Ši nuostata netaikoma ratų balansavimo svareliams, elektrinių variklių angliniams šepetėliams ir stabdžių antdėklams.“


title: 2011 m. birželio 1 d. Komisijos direktyva 2011/63/ES, kuria siekiant priderinti prie technikos pažangos iš dalies keičiama Europos Parlamento ir Tarybos direktyva 98/70/EB dėl benzino ir dyzelinių degalų (dyzelino) kokybės

text:
2.6.2011

               LT

               Europos Sąjungos oficialusis leidinys

               L 147/15

         KOMISIJOS DIREKTYVA 2011/63/ES
   2011 m. birželio 1 d.
   kuria siekiant priderinti prie technikos pažangos iš dalies keičiama Europos Parlamento ir Tarybos direktyva 98/70/EB dėl benzino ir dyzelinių degalų (dyzelino) kokybės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. spalio 13 d. Europos Parlamento ir Tarybos direktyvą 98/70/EB dėl benzino ir dyzelinių degalų (dyzelino) kokybės, iš dalies keičiančią Tarybos direktyvą 93/12/EEB (1), ypač į jos 10 straipsnio 1 dalį,
   kadangi:

               (1)

               Direktyvoje 98/70/EB nustatyti rinkai teikiamo benzino ir dyzelinių degalų aplinkosauginiai rodikliai ir analizės metodai.

               (2)

               Tie analizės metodai pagrįsti tam tikrais Europos standartizacijos komiteto (angl. CEN) nustatytais standartais. Kadangi dėl technikos pažangos CEN tuos standartus pakeitė naujais, tikslinga atnaujinti Direktyvos 98/70/EB I ir II prieduose į tuos standartus daromas nuorodas.

               (3)

               Direktyvos III priede nurodytas benzino, kuriame yra bioetanolio, leidžiamas garų slėgio nuokrypis. Tame priede pateikti skaičiai suapvalinti šimtųjų tikslumu. Tarptautinės standartizacijos organizacijos standarte EN ISO 4259:2006 nustatytos rezultatų apvalinimo pagal bandymo metodo tikslumą taisyklės, pagal kurias turi būti apvalinama dešimtųjų tikslumu. Todėl reikėtų atitinkamai pakeisti Direktyvos 98/70/EB III priede pateiktus skaičius.

               (4)

               Šioje direktyvoje nustatytos priemonės atitinka Direktyvos 98/70/EB 11 straipsnio 1 dalimi įsteigto Degalų kokybės komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 98/70/EB iš dalies keičiama taip:

               1.

               I priedas iš dalies keičiamas taip:

                           a)

                           1 išnaša pakeičiama taip:

                                       „(1)

                                       Bandymų metodai nurodyti standarte EN 228:2008. Valstybės narės gali patvirtinti analizės metodą, nurodytą standartą EN 228:2008 pakeičiančiame standarte, jei galima įrodyti, kad toks metodas yra bent ne mažiau tikslus ir užtikrina bent ne mažesnį tikslumo lygį nei tas analizės metodas, kurį jis pakeičia.“;

                           b)

                           6 išnaša pakeičiama taip:

                                       „(6)

                                       Kiti monoalkoholiai ir eteriai, kurių galutinė virimo temperatūra ne aukštesnė kaip nustatyta standarte EN 228:2008.“

               2.

               II priedo 1 išnaša pakeičiama taip:

                           „(1)

                           Bandymų metodai nurodyti standarte EN 590:2009. Valstybės narės gali patvirtinti analizės metodą, nurodytą standartą EN 590:2009 pakeičiančiame standarte, jei galima įrodyti, kad toks metodas yra bent ne mažiau tikslus ir užtikrina bent ne mažesnį tikslumo lygį nei tas analizės metodas, kurį jis pakeičia.“

               3.

               III priedas pakeičiamas šios direktyvos priedo tekstu.

         2 straipsnis
   1.   Per 12 mėnesių nuo šios direktyvos paskelbimo Oficialiajame leidinyje valstybės narės priima ir paskelbia įstatymus ir kitus teisės aktus, būtinus šiai direktyvai įgyvendinti.
   Tas nuostatas jos pritaiko per 12 mėnesių nuo šios direktyvos paskelbimo Oficialiajame leidinyje.
   Priimdamos tas nuostatas, valstybės narės daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

      Priimta Briuselyje 2011 m. birželio 1 d.

            Komisijos vardu

            Pirmininkas

         José Manuel BARROSO

      (1)  OL L 350, 1998 12 28, p. 58.

      PRIEDAS

            „III PRIEDAS

               BENZINO, KURIAME YRA BIOETANOLIO, LEIDŽIAMAS GARŲ SLĖGIO NUOKRYPIS

                        Bioetanolio kiekis (% v/v)

                        Leidžiamas garų slėgio nuokrypis (kPa) (1)

                        0

                        0

                        1

                        3,7

                        2

                        6,0

                        3

                        7,2

                        4

                        7,8

                        5

                        8,0

                        6

                        8,0

                        7

                        7,9

                        8

                        7,9

                        9

                        7,8

                        10

                        7,8

                  Tarpinio tarp nurodytų verčių bioetanolio kiekio leidžiamas garų slėgio nuokrypis nustatomas tiesiogiai interpoliuojant tarp bioetanolio kiekio gretimų (gretimos didesnės ir gretimos mažesnės) verčių.“

         (1)  Specifikacijoje nurodytos „tikrosios vertės“. Nustatant jų ribines vertes buvo taikomos standarto EN ISO 4259:2006 „Naftos produktai. Tikslumo duomenų nustatymas ir vartojimas taikomuose bandymų metoduose“ sąlygos, o nustatant mažiausią vertę buvo atsižvelgta į mažiausią teigiamą skirtumą 2R (R = atkartojamumas). Atskirų matavimų rezultatai aiškinami remiantis standarte EN ISO 4259:2006 aprašytais kriterijais.